als_Latn dik_Latn sag_Latn
Me fitoren ndaj Vllaznisë, skuadra e Teutës arriti që të mbijetojë në Superiore në një sezon mjaft të vështirë. Por, futbolli në Shqipëri është i çuditshëm, teksa deri dje skuadra durrsake luftonte për mbijetesë, ndërsa sot synon që arrijë vendin e katërt në renditje që mund ta dërgojë në Ligën e Europës nëse Skënderbeu do të fitojë Kupën e Shqipërisë.
Por, asgjë nuk varet nga Teuta që i duhet me patjetër një fitore në ndeshjen ndaj Laçit dhe të shpresojë në një ndalesë të Luftëtarit në shtëpi ndaj kampionëve të saposhpallur të Kukësit. Për përballjen ndaj kurbinasve trajneri Magani do të ketë disa mungesa kryesore në ekip ëë mund të ndikojë në këtë sfidë.
Trajneri i durrsakëve nuk do të ketë të gatshëm Bledar Hodon dhe Tarik Çmajcanin të dëmtuar dhe Emiljano Mustën të pezulluar nga Komisioni i Disiplinës në FSHF. Por, ka edhe lajme të mira për Teutën teksa do të rikthehet në ekip Arsen Sykaj, që mungoi ndeshjen kundër Vllaznisë për arsye kartonësh.
als_Latn als_Latn als_Latn